CELEX: 32021R1922
Language: fi
Date: 2021-11-04 00:00:00
Title: Komission täytäntöönpanoasetus (EU) 2021/1922, annettu 4 päivänä marraskuuta 2021, tiettyjen ilma-aluksiin asennettavien tai niissä käytettävien tavaroiden yhteisen tullitariffin autonomisten tullien väliaikaisesta suspensiosta annetun neuvoston asetuksen (EU) 2018/581 tiettyjen säännösten täytäntöönpanoa koskevista yksityiskohtaisista säännöistä annetun komission täytäntöönpanoasetuksen (EU) 2018/1517 muuttamisesta

5.11.2021   
               
               
                  FI
               
               
                  Euroopan unionin virallinen lehti
               
               
                  L 391/43
               
            
         KOMISSION TÄYTÄNTÖÖNPANOASETUS (EU) 2021/1922,
         annettu 4 päivänä marraskuuta 2021,
         tiettyjen ilma-aluksiin asennettavien tai niissä käytettävien tavaroiden yhteisen tullitariffin autonomisten tullien väliaikaisesta suspensiosta annetun neuvoston asetuksen (EU) 2018/581 tiettyjen säännösten täytäntöönpanoa koskevista yksityiskohtaisista säännöistä annetun komission täytäntöönpanoasetuksen (EU) 2018/1517 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen ilma-aluksiin asennettavien tai niissä käytettävien tavaroiden yhteisen tullitariffin autonomisten tullien väliaikaisesta suspensiosta ja asetuksen (EY) N:o 1147/2002 kumoamisesta 16 päivänä huhtikuuta 2018 annetun neuvoston asetuksen (EU) 2018/581 (1) ja erityisesti sen 2 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksella (EU) 2018/581 suspendoidaan väliaikaisesti tiettyjen ilma-aluksiin asennettavien tai niissä käytettävien tavaroiden yhteisen tullitariffin autonomiset tullit.
                  
               
                     (2)
                  
                  
                     Komission täytäntöönpanoasetuksen (EU) 2018/1517 (2) liitteessä II luetellaan todistukset, joiden katsotaan vastaavan huolto- ja valmistustodistusta, jäljempänä ’EASA 1 -lomake’, jota EU:n talouden toimijat voivat käyttää tuodessaan tavaroita väliaikaisesti suspendoituina neuvoston asetuksessa (EU) 2018/581 säädetyin edellytyksin.
                  
               
                     (3)
                  
                  
                     Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välinen kauppa- ja yhteistyösopimus (3), jäljempänä ’sopimus’, allekirjoitettiin unionin puolesta 29 päivänä joulukuuta 2020. Sitä sovellettiin väliaikaisesti 1 päivän tammikuuta 2021 ja 30 päivän huhtikuuta 2021 välisenä aikana, ja se tuli virallisesti voimaan 1 päivänä toukokuuta 2021.
                  
               
                     (4)
                  
                  
                     Sopimus kattaa lentoturvallisuuteen liittyvät kysymykset, mukaan lukien yhteistyö huolto- ja valmistustodistuksia antavan Yhdistyneen kuningaskunnan siviili-ilmailuviranomaisen, jäljempänä ’CAA’, kanssa. Sen vuoksi on aiheellista katsoa, että CAA:n antamat CAA Form 1 -todistukset vastaavat EASA 1 -lomaketta ja sisällyttää ne täytäntöönpanoasetuksen (EU) 2018/1517 liitteessä II olevaan luetteloon.
                  
               
                     (5)
                  
                  
                     Sen vuoksi asetusta (EU) 2018/1517 olisi muutettava.
                  
               
                     (6)
                  
                  
                     Sopimuksen liitteen 30 ”Lentokelpoisuus- ja ympäristöhyväksyntä” ja erityisesti sen 15 artiklan a alakohdan sekä 21 artiklan 1 ja 2 kohdan mukaisesti CAA Form 1-todistukset, jotka CAA on antanut ennen 31 päivää joulukuuta 2020 kehitetyille ja hyväksytyille tuotteille, katsotaan riittäviksi, jotta täytäntöönpanoasetuksen (EU) 2018/1517 liitteessä I lueteltuihin tavaroihin voidaan soveltaa asetuksen (EU) 2018/581 1 artiklan 1 kohdassa tarkoitettua tuontitullisuspensiota 1 päivästä tammikuuta 2021. Sen vuoksi tätä asetusta olisi sovellettava taannehtivasti tällaisiin todistuksiin talouden toimijoiden oikeusvarmuuden takaamiseksi, ja sen olisi tultava voimaan kiireellisesti.
                  
               
                     (7)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) 2018/1517 liite II lisäämällä siihen rivi seuraavasti:
            
               
                           Ilmailuviranomainen
                        
                        
                           Huolto- ja valmistustodistus
                        
                     
                           ”Yhdistyneen kuningaskunnan siviili-ilmailuviranomainen
                        
                        
                           CAA Form 1  (4)
                           
                        
                     
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 98, 18.4.2018, s. 1.
         
            (2)  Komission täytäntöönpanoasetus (EU) 2018/1517, annettu 11 päivänä lokakuuta 2018, tiettyjen ilma-aluksiin asennettavien tai niissä käytettävien tavaroiden yhteisen tullitariffin autonomisten tullien väliaikaisesta suspensiosta annetun neuvoston asetuksen (EU) 2018/581 tiettyjen säännösten täytäntöönpanoa koskevista yksityiskohtaisista säännöistä (EUVL L 256, 12.10.2018, s. 58).
         
            (3)  EUVL L 149, 30.4.2021, s. 10.
         
            (4)  1 päivästä tammikuuta 2021.”